**8 femei puternice – 8 meserii ale Grupului Renault România**

Cristina Ticlea, designer : « A fi designer nu e o meserie, e un stil de viaţă »

**Cristina Ticlea şi-a dorit dintotdeauna să devină designer, iar visul i s-a împlinit la Centrul de Design Renault, unde lucrează de mai bine de patru ani. « Este minunat să îţi transformi pasiunea într-un job », declară Cristina, responsabil de grafică pentru multe dintre modelele Dacia sau Renault. Meseria de designer auto are unicitatea ei, astfel că « fiecare zi de muncă este diferită. Sunt zile în care gândim, propunem idei noi, dezvoltăm şi definim conceptul, universul şi limbajul vizual în care proiectul se integrează. Sunt zile când dezvoltăm o culoare sau un material textil nou, o colecţie de scaune, stickere, accesorii. Urmărim trendurile, facem cercetare şi documentare, ceea ce ne ajută să fim şi mai creativi », povesteşte Cristina. În timpul liber nu se desparte prea mult de lumea atât de frumoasă a designului. Artele plastice, muzica, expoziţiile si prietenii care au meserii asemănătoare îi ţin companie. Îşi aminteşte cu drag ziua în care a văzut pentru prima dată pe stradă o maşină la care lucrase şi ea. Cum îmbină viaţa profesională cu cea privată, la cei 26 de ani ? « Atunci când plec de la birou nu încetez să fiu designer.** Face parte din mine, mă gândesc mereu ce o să fac mâine, îmi vin idei şi noaptea în somn. Mă inspir din viaţa de zi cu zi, din obiectele care mă înconjoară, din tot ce ating sau văd, şi folosesc toate acestea la lucru. Pentru mine a fi designer nu e o meserie, e un stil de viaţă pentru că eşti preocupat de acest lucru în permanenţă”**, conchide unul dintre designerii Grupului Renault în România.**

**«**De 8 martie voi ieşi cu fetele în oraş.**»**

**Cristina Ticlea a contribuit prin grafica creată de ea la modelele** Duster Concept, seriile limitate Logan Kiss Fm, Sandero Kiss FM, Sandero Orange, Mégane Olympic, Conceptul Renault Frendzy şi la animaţia grafică pentru modelele Logan, Sandero, Sandero Stepway expuse în standul Dacia la Salonul Auto Paris 2012.

***Va urma. În ediţia de luni, 4 martie, faceţi cunoştinţă cu Mădălina Ancuţa, manager de proiect Calitate Percepută la Renault Technologie Roumanie.***